CELEX: 32005R0093
Language: mt
Date: 2005-01-19 00:00:00
Title: Regolament tal-Kummissjoni (KE) Nru 93/2005 tad- 19 ta' Jannar 2005 li jemenda r-Regolament (KE) Nru 1774/2002 tal-Parlament Ewropew u l-Kunsill dwar l-ipproċessar ta’ prodotti sekondarji li ġejjin mill-ħut u dokumenti kummerċjali għat-trasport ta' prodotti sekondarji li ġejjin mill-annimali Test b’relevanza għaż-ŻEE.

6.10.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  74
               
            REGOLAMENT TAL-KUMMISSJONI (KE) Nru 93/2005
      tad-19 ta' Jannar 2005
      li jemenda r-Regolament (KE) Nru 1774/2002 tal-Parlament Ewropew u l-Kunsill dwar l-ipproċessar ta’ prodotti sekondarji li ġejjin mill-ħut u dokumenti kummerċjali għat-trasport ta' prodotti sekondarji li ġejjin mill-annimali
      (Test b’rilevanza għaż-ŻEE)
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 1774/2002 tal-Parlament Ewropew u tal-Kunsill tat-3 ta’ Ottubru 2002 li jistipula r-regoli tas-saħħa dwar il-prodotti sekondarji ta’ annimali u mhux intiżi għall-konsum uman (1), u b’mod partikolari l-Artikolu 32(1) tiegħu,
      Billi:
      
                  (1)
               
               
                  L-Anness V, Kapitolu III tar-Regolament (KE) Nru 1774/2002 jistabbilixxi l-metodi għall-ipproċessar ta’ prodotti sekondarji li ġejjin mill-annimali. Għal prodotti sekondarji ta’ l-annimali li ġejjin mill-ħut, il-metodu ta’ l-ipproċessar 6 huwa stipulat f’dak il-Kapitolu iżda l-parametri pproċessati mhumiex speċifikati.
               
            
                  (2)
               
               
                  Il-Kumitat ta’ Direzzjoni ippubblika numru ta' opinjonijiet li ndirizzaw is-suġġetti tas-sigurtà tal-prodotti sekondarji ta’ l-annimali nkluż il-ħut. Skond dawk l-opinjonijiet ir-riskju ta' enċefalopatija sponġiformi trasmettibbli (TSE) li ġejjin mill-prodotti sekondarji tal-ħut huwa negliġibbli.
               
            
                  (3)
               
               
                  Il-Kumitat Xjentifiku fuq is-Saħħa u s-Sigurtà ta’ l-Annimali, adottat rapport dwar l-użu ta’ prodotti sekondarji fl-akwakultura fil-laqgħa tiegħu tas-26 ta’ Frar 2003.
               
            
                  (4)
               
               
                  Tajjeb illi jiġu stipulati r-rekwiżiti għall-ipproċessar ta’ prodotti sekondarji ta’ l-annimali li ġejjin mill-ħut skond dawk l-opinjonijiet u r-rapporti.
               
            
                  (5)
               
               
                  Tajjeb illi jiġu stipulati l-metodi ta’ l-ipproċessar ta’ materjali li probabilment ikun fihom numru għoli jew baxx ta’ aġenti kawżali, esklużi ċ-ċelluli tal-batterji
               
            
                  (6)
               
               
                  L-Annes II, tal-Kapitolu III tar-Regolament (KE) Nru 1774/2002 jistipula li prodotti sekondarji ta’ l-annimali u l-prodotti pproċessati għandhom ikunu akkumpanjati minn dokument kummerċjali tul it-trasport tagħhom. Tajjeb illi jiġi stipulat mudell għal dak id-dokument kummerċjali.
               
            
                  (7)
               
               
                  Ir-Regolament (KE) Nru 1774/2002 għandu għalhekk jiġi emendat.
               
            
                  (8)
               
               
                  Il-miżuri stipulati f’dan ir-Regolament huma skond l-opinjoni tal-Kumitat Permanenti dwar il-Katina Alimentari u s-Saħħa ta’ l-Annimali,
               
            ADDOTTAT DAN IR-REGOLAMENT:
      Artikolu 1
      L-Annessi V u II tar-Regolament (KE) Nru 1774/2002 huma amendati skond l-Anness ta’ dan ir-Regolament.
      Artikolu 2
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni fil-Ġurnal Uffiċjali tal-Unjoni Ewropea.
      Għandu jibda japplika mill-1 ta’ Jannar 2005.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussel, nhar id-19 ta' Jannar 2005.
         
            
               Għall-Kummissjoni
            
            Markos KYPRIANOU
            
               Membru tal-Kummissjoni
            
         
      
      
         (1)  ĠU L 273, 10.10.2002, p. 1. Regolament kif emendata l-aħħar bir-Regolament (KE) Nru 668/2004 (ĠU L 112, 19.4.2004, p. 1).
      
         ANNESS
         L-Annessi II u V tar-Regolament (KE) Nru 1774/2002 huma emendati kif ġej:
         
                     1)
                  
                  
                     Fl-Anness V tal-Kapitolu III, il-Metodu 6 qed jiġi mibdul b'dan li ġej:
                     “Metodu 6
                     Għall-prodotti sekondarji li ġejjin mill-ħut biss u li jaqgħu fil-Kategorija 3
                     Tnaqqis
                     
                              
                                 1.
                              
                              
                                 Il-prodotti sekondarji ta’ l-annimali jridu jitnaqqsu mill-anqas sa:
                                 
                                             a)
                                          
                                          
                                             50 millimetru f’każ ta’ trattament bis-sħana skond il-paragrafu 2(a), jew
                                          
                                       
                                             b)
                                          
                                          
                                             30 millimetru f’każ ta’ trattament bis-sħana skond il-paragrafu 2(b),
                                          
                                       Dawn iridu wkoll jitħalltu ma' l-aċidu formiku sabiex jitnaqqas u jinżamm il-pH sa 4.0 jew anqas. It-taħlita trid tinħażen għal mill-anqas 24 siegħa sakemm ikun hemm trattament ulterjuri.
                              
                           Ħin u temperatura
                     
                              
                                 2.
                              
                              
                                 Wara t-tnaqqis, it-taħlita trid tiġi msaħħna sa:
                                 
                                             a)
                                          
                                          
                                             it-temperatura prinċipali ta’ mill-anqas 90 °C għal mill-anqas 60 minuta, jew
                                          
                                       
                                             b)
                                          
                                          
                                             it-temperatura prinċipali ta’ mill-anqas 70 °C għal mill-anqas 60 minuta.
                                          
                                       Meta tintuża sistema ta’ flussi kontinwi, il-progressjoni tal-prodott fil-konvertitur tas-sħana trid tiġi kkontrollata permezz ta’ kmandi mekkaniċi li jillimitaw iċ-ċaqlieq b’tali mod illi fl-aħħar ta’ l-operazzjoni tat-trattament bis-sħana il-prodott ikun għadda minn ċiklu li jkollu ħin u temperatura biżżejjed.”
                              
                           
               
                     2)
                  
                  
                     Fl-Anness II, qed jiġi miżjud il-Kapitolu li ġej bħala l-Kapitolu X:
                     “KAPITOLU X
                     Dokument kummerċjali
                     
                              
                                 1.
                              
                              
                                 Id-dokument kummerċjali li ġej għandu jakkumpanja l-prodotti sekondarji li ġejjin mill-annimali u l-prodotti pproċessati tul it-trasport. Madanakollu, l-Istati Membri jistgħu jiddeċiedu li jużaw dokument kummerċjali differenti għall-prodotti sekondarji li ġejjin mill-annimali u li jiġu trasportati fi ħdan l-Istess Stat Membru.
                              
                           
                              
                                 2.
                              
                              
                                 Meta jkun involut aktar minn trasportatur wieħed, kull trasportatur għandu jimla dikjarazzjoni kif imsemmi fil-punt 7 tad-dokument kummerċjali, li għandu jkun parti mid-dokument.
                              
                           MUDELL TA’ DOKUMENT KUMMERĊJALI BIEX JINTUŻA GĦAT-TRASPORT FI ĦDAN IL-KOMUNITÀ EWROPEA TA’ PRODOTTI SEKONDARJI TA’ L-ANNIMALI U PRODOTTI PPROĊESSATI
                     Noti
                     
                                 a)
                              
                              
                                 Għandhom jiġu prodotti dokumenti kummerċjali skond il-mudell li jidher f’dan l-Anness. Dan għandu jkun fih, fl-ordni enumerat li jidher fil-mudell, l-attestazzjonijiet meħtieġa għat-trasport tal-prodotti sekondarji ta' l-annimali u l-prodotti pproċessati li jinkisbu minnhom.
                              
                           
                                 b)
                              
                              
                                 Għandu jiġi mfassal f’waħda mil-lingwi uffiċjali ta' l-Istat Membru ta' l-UE ta' l-oriġini jew tad-destinazzjoni, skond il-każ. Madanakollu, jista’ jiġi mfassal ukoll f’lingwi oħrajn ta’ l-UE, jekk ikun akkumpanjat minn traduzzjoni uffiċjali jew jekk taqbel ma’ dan minn qabel l-awtorità kompetenti ta’ l-Istat Membru tad-destinazzjoni.
                              
                           
                                 ċ)
                              
                              
                                 Id-dokument kummerċjali jrid jiġi prodott mill-anqas fi tlett kopji (oriġinal wieħed u żewġ kopji). L-oriġinal irid jakkumpanja l-kunsinna sad-destinazzjoni finali tagħha. Il-persuna li tkun qed tirċievi trid iżżommu. Il-produttur irid iżomm waħda mill-kopji u l-oħra trid tinżamm mill-kurrier.
                              
                           
                                 d)
                              
                              
                                 L-oriġinali ta’ kull dokument kummerċjali trid tkun magħmula minn paġna waħda, żewġ nahat, jew fejn ikun hemm bżonn ta’ aktar ktiba għandha tkun f’tali forma li l-paġni kollha bżonnjużi jkunu jiffurmaw parti minn ħaġa waħda u indiviżibbli.
                              
                           
                                 e)
                              
                              
                                 Jekk għal skopijiet ta’ identifikazzjoni ta’ l-oġġetti tal-kunsinna jiġu mehmuża paġni addizjonali mad-dokument, dawn il-paġni għandhom jiġu kkunsidrati wkoll bħala parti mill-oriġinali tad-dokument billi titpoġġa l-firma tal-persuna responsabbli, f’kull waħda mill-paġni.
                              
                           
                                 f)
                              
                              
                                 Meta d-dokument, inkluż il-paġni addizzjonali msemmija f' e), jkun fih aktar minn paġna waħda, kull paġna għandha tkun enumerata - (numru tal-paġna) minn (numru totali ta’ paġni) – fin-naħa t’isfel u għandu jkun fiha n-numru tal-kodiċi tad-dokument li jkun ġie mogħti mill-persuna responsabbli fin-naħa ta’ fuq.
                              
                           
                                 g)
                              
                              
                                 L-oriġinal tad-dokument irid jitlesta u jiġi ffirmat mill-persuna responsabbli. Waqt li tagħmel dan, il-persuna responsabbli għandha tiżgura illi l-prinċipji tad-dokumentazzjoni kif stipulati fl-Anness II tal-Kapitolu II tar-Regolament (KE) Nru 1774/2002 jiġu segwiti. Id-dokument kummerċjali għandhom jispeċifikaw:
                                 
                                             —
                                          
                                          
                                             id-data li fiha l-materjal ikun ittieħed minn fuq il-post;
                                          
                                       
                                             —
                                          
                                          
                                             id-deskrizzjoni tal-materjal, inkluż l-identifikazzjoni tal-materjal, l-ispeċji ta’ l-annimali għall-materjal tal-Kategorija 3 u l-prodotti pproċessati li ġejjin minnhom għall-użu bħala għalf u, jekk dan ikun applikabbli, in-numru tat-tikketta ta’ fuq il-widna;
                                          
                                       
                                             —
                                          
                                          
                                             il-kwantità tal-materjal;
                                          
                                       
                                             —
                                          
                                          
                                             il-post ta’ l-oriġini tal-materjal;
                                          
                                       
                                             —
                                          
                                          
                                             l-isem u l-indirizz tal-kurrier;
                                          
                                       
                                             —
                                          
                                          
                                             l-isem u l-indirizz tal-persuna li tkun qed tirċievi, u, skond il-każ, in-numru ta’ l-approvazzjoni; u
                                          
                                       
                                             —
                                          
                                          
                                             skond il-każ, in-numru ta’ l-approvazzjoni ta' l-impjant ta' l-oriġini, u l-għamla u l-metodi tat-trattament.
                                          
                                       
                           
                                 h)
                              
                              
                                 Il-kulur tal-firma tal-persuna responsabbli għandha tkun differenti minn dik ta’ l-istampar.
                              
                           
                                 i)
                              
                              
                                 Id-dokument kummerċjali għandu jinżamm għal perijodu ta’ mill-anqas sentejn għall-preżentazzjoni lil — awtorità kompetenti sabiex tivverifika d-dokumenti msemmija fl-Artikolu 9 tar-Regolament (KE) Nru 1774/2002.
                              
                           Test ta 'immaġni
                     
                        DOCUMENT KUMMERĊJALI
                        Għat-trasport fi ħdan il-Komunità Ewropea ta’ prodotti sekondarji ta’ l-annimali u prodotti pproċessati mhux intiżi għall-konsum uman skond ir-Regolament (KE) Nru 1774/2002 (1)
                        Nota għat-trasportaturi: Dan id-dokument għandu jakkumpanja l-kunsinna (2) mill-post fejn titgħabba għad-dispaċċ sakemm tasal fil-post tad-destinazzjoni.
                        1. Min jikkonsenja (l-isem u l-indirizz sħiħ tal-persuna li tikkonsenja u, skond il-każ, in-numru ta’ l-approvazzjoni ta' l-impjant ta' l-oriġini tal-materjal)
                        …
                        …
                        …
                        Numru ta’ referenza tad-dokument (3) …
                        Numru totali ta’ paġni ta’ dan id-dokument: …
                        Data (li fiha l-materjal ikun ittieħed minn fuq il-post):
                        …
                        …
                        2. Destinatarju (l-isem u l-indirizz sħiħ tad-destinatarju u, skond il-każ, in-numru ta’ l-approvazzjoni ta' l-impjant tad-destinazzjoni tal-materjal)
                        …
                        …
                        …
                        3. Post tat-tgħabija għad-dispaċċ (indirizz sħiħ jekk ikun differenti minn dak tal-punt 1 u skond il-każ in-numru ta’ l-approvazzjoni ta’ l-impjat ta’ l-oriġini tal-materjal)
                        …
                        …
                        …
                        4. Kurrier, mezzi ta’ trasport, kwantità u identifikazzjoni tal-kunsinna
                        4.1. Kurrier (isem u indirizz sħiħ):
                        …
                        …
                        …
                        4.2. Trakkijiet, Ferroviji, Vapur u Ajru (4)
                        4.3. Numru/i ta’ reġistrazzjoni, isem tal-vapur jew numru tat-titjira:
                        …
                        …
                        4.4. Numru tas-siġill (skond il-każ): …
                        …
                        4.5. Għamla ta’ l-ippakkjar
                        …
                        4.6. Numru ta’ pakketti kull Kategorija ta’ prodotti sekondarji ta' l-annimali:
                        …
                        …
                        …
                        4.7. Kwantità (5): …
                        4.8. Numru tal-kontejner skond il-każ
                        …
                        …
                        4.9. Numru ta’ referenza tal-lott/ġabra: …
                        …
                        5. Deskrizzjoni ta' prodotti sekondarji ta' l-annmali u prodotti pproċessati li ġejjin minnhom
                        5.1.
                        a) Prodotti sekondarji ta' l-annimali (mhux ipproċessati) tal-Kategorija (6): …
                        b) Prodotti pproċessati tal-Kategorija (6): …
                        ċ) Speċji ta’ l-annimali għal materjal tal-Kategorija 3 u prodotti proċessati li ġejjin minnhom destinati biex jintużaw bħala għalf …
                        d) In-numru tat-tikketta ta’ fuq il-widnejn, skond il-każ: …
                        5.2. Fil-każ ta’ materjali u prodotti pproċessati li ġejjin minnhom tal-Kategorija 3 destinati biex jintużaw bħala għalf:
                        a) Fil-każ ta’ prodotti sekondarji ta’ l-annimali biex jintużaw bħala ikel nej ta’ l-annimali, iddeskrivi l-għamla tal-prodotti sekondarji ta' l-annimali (7): …
                        b) Skond il-każ, iddeskrivi l-għamla u l-metodi tat-trattament …
                        5.3. Fil-każ tal-materjali u l-prodotti pproċessati li ġejjin minnhom tal-Kategorija 2 u 3 destinati biex jintużaw skond id-deroga fl-Artikolu 23, iddeskrivi l-għamla tal-prodotti sekondarji ta’ l-annimali (6) …
                        5.4. Marker(s) użati (skond il-każ):
                        …
                        …
                     
                     Test ta 'immaġni
                     
                        6. Dikjarazzjoni minn min jibgħat
                        Jien hawn taħt iffirmat, niddikjara illi:
                        6.1. Tikketta mwaħħla mal-kontejner/kaxxa/jew materjal ieħor ta' l-ippakkjar fiha l-indikazzjoni li ġejja (4):
                        a) Il-Kategorija tal-prodotti sekondarji ta’ l-annimali (6): …
                        …
                        …
                        b) fil-każ ta’ prodotti pproċessati, il-Kategorija ta’ prodotti sekondarji ta’ l-annimali li minnhom ġew il-prodotti pproċessati (6):
                        …
                        …
                        …
                        ċ)
                        i) fil-każ ta’ materjal tal-Kategorija 3, il-kliem “mhux għall-konsum uman”,
                        ii) fil-każ ta' materjal tal-Kategorija 2, ħlief għad-demel u kontenut ta' l-imsaren u prodotti pproċessat li ġejjin minnhom, il-kelmiet “mhu’ għall-konsum uman”,
                        iii) fil-każ ta’ materjal tal-Kategorija 2 intiż għall-għalf imsemmi fil-punt (ċ) ta' l-Artikolu 23(2) taħt il-kundizzjonijiet stipulati f'dak l-Artikolu tar-Regolament (KE) Nru 1774/2002, il-kelmiet “għall-għalf ta'…” li jitkomplew bl-isem ta' l-ispeċi speċifika ta' dawk l-annimal(i) li l-materjal huwa ntiż għall-għalf tagħhom.
                        iv) fil-każ tad-demel u tal-kontenut ta' l-imsaren, il-kelma “demel”; jew
                        v) fil-każ ta’ materjal tal-Kategorija 1 u prodotti pproċessati li ġejjin minnhom, il-kelmiet “għar-rimi biss”
                        6.2. fil-każ fejn l-ippakkjar isir mill-persuna li tibgħat il-prodotti sekondarji ta’ l-annimali u/jew il-prodotti pproċessati huma:
                        jew (4) [f’pakketti ssiġillati;]
                        jew (4) [trasportat bil-kwantità f’kontejners koperti kontra t-tnixxija jew vetturi jew mezzi oħra ta’ trasport li jkunu ġew imnaddfa sew u diżinfettati qabel l-użu;]
                        6.3. il-prodotti sekondarji ta’ l-annimali u/jew prodotti pproċessati ġew maħżuna kif suppost qabel ma' tgħabbew u qabel id-dispaċċ;
                        6.4. ittieħdu l-prekawzjonijiet kollha sabiex tiġi evitata l-kontaminazzjoni tal-prodotti sekondarji ta' l-annimali jew prodotti pproċessati b'aġenti patoġeniċi u kontaminazzjoni bejn diversi Kategoriji
                        Firma
                        Magħmula fi … nhar …
                        (post)
                        (data)
                        …
                        (firma tal-persuna responsabbli/min jibgħat) (8)
                        …
                        (isem, f'ittri majjuskoli)
                     
                     Test ta 'immaġni
                     
                        7. Dikjarazzjoni mit-trasportatur
                        Jien hawn taħt iffirmat, niddikjara illi:
                        7.1. fil-każ fejn l-ippakkjar isir mit-trasportatur, il-prodotti sekondarji ta’ l-annimali u/jew il-prodotti pproċessati huma:
                        jew (4) [f’pakketti ssiġillati;]
                        jew (4) [trasportat bil-kwantità f’kontejners koperti kontra t-tnixxija jew vetturi jew mezzi oħra ta’ trasport li jkunu ġew imnaddfa sew u diżinfettati qabel u wara t-trasport tal-konsenja paritkolari;]
                        7.2. ittieħdu l-prekawzjonijiet kollha:
                        biex tiġi evitata l-kontaminazzjoni tal-prodotti sekondarji ta’ l-annimali jew prodotti pproċessati b’aġenti patoġeniċi u kontaminazzjoni bejn diversi Kategoriji tul it-trasport; u
                        sabiex tiżgura t-trasportazzjoni fit-temperatura tajba sabiex jiġu evitat r-riskji għas-saħħa ta’ l-annimali jew tal-pubbliku
                        Firma
                        Magħmula fi … nhar …
                        (post)
                        (data)
                        …
                        (firma tal-persuna responsabbli/trasportatur) (8)
                        …
                        (isem, f'ittri majjuskoli)
                        Noti:
                        (1) ĠU L 273, 10.10.2002, p. 1.
                        (2) “Kunsinna” tfisser “kwantità ta’ prodotti ta’ l-istess tip, li jista’ jkun fihom Kategoriji differenti ta’ prodotti sekondarji ta’ l-annimali, li ġejjin mill-istess persuna li tikkonsenja u koperti mill-istess dokument kummerċjali mgħoddi bl-istess mezzi ta' trasport lill-istess riċevitur”.
                        (3) Numru ta’ referenza provdut mill-persuna responsabbli għal skopijiet ta’ rintraċċibilità.
                        (4) Ħassar skond il-każ.
                        (5) Fejn issir kunsinna ta' aktar minn Kategorija waħda, jekk jogħġbok indika l-kwantità u fejn xieraq in-numru ta’ kontejners kull Kategorija ta’ materjali.
                        (6) Iddeskrivi t-tip ta’ prodotti sekondarji ta’ l-annimali u/jew prodotti pproċessati (e.ż. xaħmijiet likwidi, proteini pproċessati ta’ l-annimali, eċċ) u daħħal 1 jew 2 jew 3 biex tindika jekk humiex materjali tal-Kategoriji 1, 2 u/jew 3.
                        (7) Fil-każ ta’ prodotti sekondarji ta’ l-annimali għall-użu fl-ikel nej ta’ l-annimali jew fl-għalf ta’ annimali mkabbra għall-pil tagħhom, jekk jogħġbok speċifika jekk il-prodotti sekondarji ta’ l-annimali jkunux ġejjin minn:
                        Artikolu 6(1)(a) jiġifieri partijiet minn annimali maqtula, li kienu tajbin għall-konsum uman skond il-liġijiet tal-Komunità, iżda li mhumiex intiżi għall-konsum uman minħabba raġunijiet kummerċjali, jew
                        Artikolu 6(1)(b) jiġifieri partijiet minn annimali maqtula, li jkunu ġew rifjutati peress illi mhumiex tajbin għall-konsum uman iżda li mhumiex affettwati minn kwalunkwe sinjal ta’ mard li jista’ jittieħed mill-umani jew annimali u li ġejjin minn karkassi li mhumiex tajbin għall-konsum uman skond il-liġijiet tal-Komunità.
                        (8) Il-firma trid tkun f’kulur differenti minn dak ta' l-istampar.”